ANDREW WOMMACK EVANKELIUMIN ÄÄRELLÄ
OPETUSTA ELIASTA 16/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan edelleen opetustani Eliasta.
Pidän tästä opetuksesta kovasti.
Se on rohkaissut, siunannut ja myös varoittanut minua.
Minulla on tästä aiheesta upouusi kirja sekä työkirja, -
jossa on sama aineisto kuin kirjassa, mutta sen avulla voit opettaa muita.
Sen mukana tulee CD-levy, josta voit tulostaa harjoituksia -
vaikkapa raamattupiiriä varten. Se on hieno tapa levittää evankeliumia.
Aiheesta on myös CD- ja DVD-levyjä.
Tämä on jo 16. jakso tästä aiheesta, enkä voi mitenkään kerrata kaikkea.
Emme kuitenkaan voi irrottaa pientä osaa ihmisen koko elämäntarinasta, -
vaan sitä on käsiteltävä kokonaisuutena.
Tänään puhumme Elian suuresta epäonnistumisesta, -
joka vahingoitti häntä ja monia muita ihmisiä.
Muista, että tätä ennen Elia oli toiminut virheettömästi 3,5 vuotta.
Hänellä oli kuin Midaksen käsi.
Kaikki, mihin hän koski, muuttui "kullaksi" ja toimi täydellisesti.
Hän sai koko kansan kääntymään Jumalan puoleen -
ja kuninkaan tottelemaan itseään. Hän näki Jumalan valtavan voiman.
Kaikki oli mahtavaa, -
mutta juuri palvelutyönsä huipulla Elia epäonnistui kaikkein pahiten.
Se johtui siitä, että hän alkoi pitää itseään jotenkin erityisenä -
ja kuvitteli, että Jumala käytti häntä siitä syystä.
Jakeessa 1. Kun. 19:4 hän sanoi: -
"Jo riittää, Herra; ota minun henkeni, sillä minä en ole isiäni parempi".
Tämä paljastaa, että hän oli luullut olevansa isiään parempi.
Hän oli paennut naista, joka uhkasi häntä viestilapulla, -
vaikka oli aiemmin rohkeasti uhmannut kuningasta ja kansaa.
Menestyksen aikana hän oli alkanut luottaa itseensä, ei Jumalaan.
Vaikka lihasi olisi laatusertifioitua huippulihaa, -
se tulee silti pettämään sinut. Niin liha aina tekee.
Elia menetti rohkeutensa alkaessaan kuvitella olevansa isiään parempi.
Toivon, että saat käsiisi koko opetukseni.
Olen opettanut, että Elia menestyi, koska hänellä oli Sana Jumalalta.
Hän ei liikahtanutkaan, ennen kuin Jumala puhui hänelle, -
edes silloin, kun Keritin puro kuivui, vaikka hän oli hengenvaarassa.
Ilman vettähän ihminen kuolee muutamassa päivässä.
Silti Elia odotti Jumalan puhetta.
Elian menestys johtui täysin siitä, että hän odotti Jumalan puhetta, -
mutta kun Isebel pelotteli häntä viestillään, -
hän ei odottanut Sanaa Jumalalta, vaan luotti omaan ymmärrykseensä.
Hän päätti heti juosta henkensä edestä, vaikkei Jumala ollut -
käskenyt tehdä niin. Hän lakkasi olemasta riippuvainen Jumalasta -
ja alkoi toimia oman päänsä mukaan. Ylpeys saa sen aikaan.
Tämä on todella tärkeää, ja meidän tulee ottaa opiksemme -
Elian ja muiden Raamatun henkilöiden kokemuksista.
Rakastan Raamattua mm. siitä syystä, että Herra on niin suorapuheinen.
Hän ei silottele totuutta tai peitä sitä sokerikuorrutuksella.
Mooses oli suuri Jumalan mies, joka teki ihmeellisiä asioita, -
mutta Raamatussa kerrotaan myös, ettei hän aina uskonut Jumalaa.
Hän iski kalliota, kun hänen piti puhua sille, ja suuttui kansalle.
Hänestä kerrotaan sekä hyvät että huonot asiat.
Asioita ei silotella. Samoin Daavid, Jumalan mielen mukainen mies, -
teki aviorikoksen ja murhasi miehen peitelläkseen aviorikostaan.
Raamattu ei salaa Jumalan käytössä olleiden ihmisten inhimillisyyttä.
Se rohkaisee meitä. Kukaan ei ole koskaan ollut pätevä Jumalan työhön.
Jos Jumala pystyi käyttämään Eliaa, Moosesta, Daavidia -
ja kumppaneita kaikkine vikoineen, meilläkin on toivoa.
Raamattu ei kuitenkaan esitä epäonnistumista normaalina asiana -
tai väistämättömänä seurauksena Jumalan palvelemisesta.
Meidän ei tarvitse tehdä samoja virheitä kuin Elia teki.
Raamattu kertoo meille näistä asioista, -
mutta se kertoo myös, että Elia toipui epäonnistumisestaan -
ja oli yksi kahdesta Raamatun henkilöstä, jotka eivät kuolleet.
Heidät vain otettiin taivaaseen. Elia siis toipui, -
mutta Raamattu ei opeta, että kaikkien tulee käydä läpi sama tie.
Yrittäessään lohduttaa langenneita ihmisiä nykyaikainen kristinusko -
on hyväksynyt tämän ja sanonut, että näin sen tuleekin olla.
Jumala muka haluaakin, että olemme rikkinäisiä.
Raamattu ei opeta näin. Se kertoo epäonnistuneista ihmisistä -
eikä tuomitse heitä, mutta heidän ei olisi tarvinnut epäonnistua.
Elian ei olisi tarvinnut epäonnistua, Daavidin ei olisi tarvinnut murhata, -
Mooseksen ei olisi tarvinnut olla epäuskon vallassa.
Jotkut, kuten Joosef ja Samuel pysyivät aina uskollisina Jumalalle.
Nämä asiat on kerrottu Raamatussa, jotta tietäisimme, -
että meillä on toivoa, vaikka epäonnistumme, -
mutta niin ei tarvitse tapahtua.
Elia epäonnistui, koska uskoi olevansa muita ihmisiä parempi.
Hän ei koskaan ollutkaan isiään parempi.
Hän menetti rohkeutensa, kun ylpistyi, tuli liian itsevarmaksi -
ja alkoi luottaa itseensä sen sijaan, että olisi ollut riippuvainen Jumalasta.
Tämä todella puhuu minulle. Eräs entinen työtoverini luuli, -
että hänen vaimonsa oli pettänyt häntä, mikä ei ollut totta.
Tiedän, ettei se ollut totta, mutta hän luuli niin.
Jumala oli nostanut tämän miehen todella huonosta elämäntyylistä.
Ennen uskoontuloaan hän käytti huumeita ja teki kaikenlaista pahaa.
Sitten hän tuli uskoon. Toimittuaan pastorina hän tuli töihin järjestööni.
Kun hän luuli vaimonsa pettävän itseään, hän ajatteli, -
ettei Jumalan palvelemisesta ollut näköjään mitään hyötyä.
Hän suuttui ja heitti Raamattunsa auton ikkunasta tien poskeen.
Jos palkinto Jumalan palvelemisesta oli tämä, Jumala sai jäädä.
Hän kielsi uskonsa Jumalaan ja otti yliannoksen huumeita.
Hänet löydettiin ajoissa, elvytettiin ja vietiin sairaalaan.
Koska hän oli yrittänyt itsemurhaa, hänet laitettiin vuorokaudeksi -
tarkkailuun psykiatriselle osastolle.
Hän oli sanonut, ettei halunnut tavata minua, koska häpesi itseään, -
mutta menin silti väkisin hänen luokseen.
Nähdessään minut hän alkoi itkeä ja sanoi: "En ymmärrä, miksi tein niin.
Jumala on tehnyt hyväkseni paljon. Oli väärin sanoutua irti Hänestä."
Hän oli aivan nöyryytetty. Yritin auttaa häntä ja sanoin: -
"Ongelma on, että astuit pois Kristuksen voimasta -
ja aloit toimia omassa voimassasi. Tällainen olet ilman Häntä.
Et ole silti menettänyt kaikkea etkä joutunut takaisin lähtöruutuun.
Kristuksessa sinulla on sama suhde Jumalaan kuin ennenkin -
ja olet sama ihminen kuin olit ennen kuin palasit vanhaan elämääsi."
Hänhän oli ennen käyttänyt huumeita, joten hän palasi vanhoihin tapoihinsa.
Häntä lohdutti ajatus siitä, ettei hän ollutkaan menettänyt kaikkea.
Jumala ei ollut muuttunut, vaan rakasti häntä yhä.
Hän oli vain lakannut olemasta riippuvainen Kristuksesta -
ja alkanut toimia omassa voimassaan. Tämän voimme oppia Eliasta.
Elia oli yksi historian suurimmista Jumalan palvelijoista, -
mutta hän epäonnistui, kun alkoi ylpistyä saavutuksistaan.
Hän pakeni kuningatarta.
Jae 5 "Ja hän paneutui maata ja nukkui kinsteripensaan juurelle.
Mutta katso, enkeli kosketti häntä ja sanoi hänelle: 'Nouse ja syö'.
Ja kun hän katsahti, niin katso, hänen päänsä pohjissa oli -
kuumennetuilla kivillä paistettu kaltiainen ja vesiastia.
Niin hän söi ja joi ja paneutui jälleen maata. Mutta Herran enkeli -
kosketti häntä vielä toisen kerran ja sanoi: 'Nouse ja syö, -
sillä muutoin käy matka sinulle liian pitkäksi'. Niin hän nousi ja söi ja joi.
Ja hän kulki sen ruuan voimalla neljäkymmentä päivää -
ja neljäkymmentä yötä Jumalan vuorelle, Hoorebille, asti."
Elia oli niin masentunut, että halusi kuolla, mutta Herra auttoi häntä.
Enkeli antoi hänelle ruokaa, jonka voimalla hän kulki 40 päivää ja yötä.
Se ei ollut normaalia, vaan Jumala vahvisti häntä yliluonnollisesti.
Voimme oppia tästäkin jotain. Elia oli huonossa tilanteessa, -
täysin epäonnistuneena ja ulkona Jumalan suunnitelmasta.
Jumala oli johtanut häntä, ja koko kansa oli kokenut herätyksen.
He olivat valmiita palvelemaan Jumalaa, mutta mies, -
jonka Jumala oli valinnut julistamaan herätystä, oli mennyt aivan muualle.
Kuvittele, että tuhannet ihmiset tulevat seurakuntaan herätyskokoukseen, -
mutta pastori, jota kaikki odottavat saarnaamaan, ei tulekaan.
Jumala oli valinnut Elian johtamaan tätä herätystä.
Baalin profeettojen lyömisestä olisi voinut seurata vaikka mitä muuta, -
jos Elia olisi pysynyt paikallaan ja tehnyt sen, mitä hänen piti tehdä.
Elia toimi Jumalan tahtoa vastaan ja oli ulkona Hänen suunnitelmastaan.
Silti Jumala piti hänestä huolen yliluonnollisesti.
Voimme oppia tästä sen, että Jumala auttaa meitä, kun epäonnistumme, -
vaikka se olisi omaa syytämme. Elian käytöstä ei voi puolustella.
Ei todellakaan ollut Jumalan tahto, että Elia pakeni naista ja viestilappua.
Jumala rakasti ja auttoi häntä, vaikka hän oli täysin väärässä.
Jumala vahvisti häntä, jotta hän jaksoi kulkea Horebille, Jumalan vuorelle.
Jotkut teistäkin ovat epäonnistuneet niin pahasti, -
etteivät voi antaa itselleen anteeksi eivätkä usko Jumalankaan antavan.
Olette varmoja siitä, että Jumala vihaa teitä enemmän kuin vihaatte itseänne.
Toivon, että tämä rohkaisee teitä. Elia epäonnistui pahemmin -
kuin ikinä pystytte epäonnistumaan. Panokset olivat niin kovat.
Elialla oli kokonainen kansa käsissään.
He vain odottivat, että Elia muovaisi heitä ja johtaisi heidät Jumalan luo, -
mutta hän jätti sen kaiken ja pakeni pelastaakseen henkensä.
Ette voi epäonnistua pahemmin. Silti Jumala auttoi ja armahti häntä.
Jumala teki niin Elialle ja tulee tekemään saman teille.
Voimme oppia niistä hyvistä asioista, joita Elia teki ja saada rohkeutta, -
mutta voimme oppia myös hänen epäonnistumisistaan.
Jumala ei jättänyt Eliaakaan, ja meillä on uusi liitto, -
jossa Herra lupaa: "En minä sinua hylkää enkä sinua jätä".
Elian aikaan oli toisin. Jumalan henki saattoi lähteä ihmisistä.
Meidän liittomme Hänen kanssaan on paljon parempi kuin Vanha liitto.
Silti Hän oli näin armollinen Elialle. Hän on hyvä ja armollinen Jumala.
Raamattukoulumme täyttää 20 vuotta, ja kutsumme juhlaan myös ihmisiä, -
jotka aiemmin opettivat siellä, mutta ovat langenneet syntiin -
eivätkä enää opeta koulussa. Minulta kysyttiin, haluanko kutsua heidätkin.
En hyväksy sitä, mitä he tekevät nyt, mutta en halua myöskään vähätellä -
sitä hyvää, mitä he ovat tehneet. Arvostan heitä sen vuoksi.
Näin Jumalakin katsoo Eliaa. Vaikka Elia on epäonnistunut -
ja juossut pelon vallassa aivan eri suuntaan kuin Jumala olisi halunnut, -
Jumala arvostaa hänen hyviä tekojaan. Näin Hän kohtelee meitä.
Jos jostain syystä kieltäisin uskoni, lankeaisin seksuaaliseen syntiin, -
varastaisin rahaa, tai jotain muuta sellaista, mitä en tosiaan aio tehdä, -
olen varma siitä, että keskellä itse aiheuttamaani sotkuakin -
Jumala olisi yhä kanssani ja rakastaisi minua.
Hän ei hylkää eikä jätä minua.
Se on lohduttavaa, mutta en halua kokea tuollaista lohdutusta.
En halua olla Elian tilanteessa, mutta jos sinä olet, -
muista, ettei Jumala ikinä jätä sinua.
Tässäkin Hän auttaa miestä, joka on täysin väärässä -
ja menossa väärään suuntaan.
Hän tekee saman sinulle. Sellaista on Jumalan armo ja laupeus.
Armo on sitä, ettemme saa ansiomme mukaan, -
vaan saamme jotakin sellaista, mitä emme todellakaan ansaitse.
Jumala on armahtava ja laupias.
Jakeessa 9 Elia on saapunut Horebille: "Siellä hän meni luolaan -
ja oli siinä yötä. Ja katso, Herran sana tuli hänelle; hän kysyi häneltä: -
'Mitä sinä täällä teet, Elia?'"
Ette ehkä ymmärrä tätä täysin, jos ette ole kuulleet opetustani -
jakeesta 1. Kun. 17:4. Herra käski Elian mennä Keritin purolle -
ja sanoi: "olen käskenyt kaarneiden elättää sinua siellä."
Jumala ei lähettänyt elatustaan ja varjeluaan suoraan Elialle.
Hän lähetti ne sinne, minne käski Elian mennä.
Opetin, että jokaisella meistä on oma paikkamme, -
jonne Jumala on käskenyt meidän mennä tekemään jotakin.
Saamme siunauksen vasta, kun menemme sinne.
Sama toistui, kun Herra käski Elian siirtyä Sarpatiin.
Siellä hän tapasi naisen, jonka kautta Jumala piti hänestä huolen.
Meillä on siis oma paikkamme, ja jos emme näe Jumalan siunausta, -
iloa ja voitelua, se johtuu siitä, ettemme ole täysin siellä.
Se on tärkeää. Elia siis meni Horebin vuorelle.
Herra ilmestyi hänelle ja kysyi: "Mitä sinä täällä teet, Elia?"
Elian ei olisi pitänyt olla Horebilla, vaan Samarian Jisreelissä, -
jossa koko kansa oli langennut maahan palvomaan Jumalaa.
He olivat valmiita kääntymään Jumalan puoleen, mutta mies, -
jonka Jumala oli kutsunut johtamaan herätystä, ei ollut siellä.
Hän oli Horeb-vuorella, ja Herra kysyi, mitä hän siellä teki.
Sama pätee varmasti moneen teistä. Jumala on kutsunut teidät -
tekemään jotakin, mutta ehkä olette epäonnistuneet kuten Elia.
Ajattelette, ettei Jumala pysty enää käyttämään teitä, -
mutta ette pysty sotkemaan asioita liian pahasti siihen.
Voitte vaikeuttaa elämäänne, eivätkä kaikki ehkä anna anteeksi.
Teoilla on seurauksensa, mutta Jumala haluaa yhä käyttää Eliaa.
Jumala puhuu hänelle yhä ja kysyy: "Mitä sinä täällä teet?
Haluan, että palaat tekemään sitä, mihin olen sinut kutsunut."
Jotkut teistä ovat sotkeneet asiansa ja luulleet Jumalan hylänneen heidät.
Minäkin luulin Vietnamissa ollessani, että Jumala oli pannut minut hyllylle -
ja saanut minusta tarpeekseen, koska olin niin pettynyt itseeni.
Ajattelin, että Jumalakin oli pettynyt minuun eikä enää käyttäisi minua.
Se oli väärin. Jumala on armollinen. En välitä siitä, mitä olet tehnyt.
Kukaan meistä ei ole epäonnistunut yhtä pahasti kuin Elia tai Daavid, -
joka peitteli aviorikosta murhalla.
Silti hän oli yhä Jumalan voideltu, jota Jumala auttoi ja suojeli.
Harva on myöskään epäonnistunut niin pahasti kuin Mooses, -
joka aiheutti epäuskollaan Israelille 30 vuoden lisäorjuuden, -
mutta Jumala käytti häntäkin.
Ajattelemme usein, että virheemme ovat suuremmat kuin muiden, -
mutta Jumalan Sanaan nojautuen voin sanoa, ettei Jumala ole luovuttanut.
Jumalalla on sinulle kutsu ja tarkoitus. Jakeessa Room. 11:29 sanotaan, -
että Jumala ei kutsumistansa kadu. Samantekevää, mitä olet tehnyt.
Olet voinut aiheuttaa itsellesi surua ja menettää ihmisten kunnioituksen, -
mutta Jumalalla on sinulle kutsu, eikä Hän ole perunut sitä.
Tämän ohjelman kautta Hän kysyy sinulta: "Mitä sinä täällä teet?
Miksi istut paikallasi ja kierit itsesäälissä?"
Nouse ja tee sitä, mihin Jumala on sinut kutsunut.
Se voi olla vaikeaa, ja olet ehkä tehnyt siitä entistä vaikeampaa itsellesi, -
mutta Jumalan voitelu ei muutu.
Simsonilla oli Jumala voitelu, mutta hän teki aviorikoksen ja kertoi -
Delilalle voimiensa salaisuuden. Hänen hiuksensa leikattiin, -
ja hän menetti voimansa, mutta hänen hiuksensa kasvoivat, -
ja hän hyökkäsi vastustajiensa kimppuun, kun he pilkkasivat häntä.
Hän tappoi kuollessaan enemmän ihmisiä kuin koko elämänsä aikana.
Jumala käytti häntä jälleen.
Sinun tulee oppia tämä asia Elian elämästä.
Jumala sanoi Elialle: "Mitä sinä täällä teet?" Hän sanoo sinulle: -
"Mitä sinä siellä teet? Nouse ja ala tehdä sitä, mihin sinut on kutsuttu."
Älä rajoita Jumalaa sanomalla, ettet ole sen arvoinen.
Et ollut sen arvoinen silloinkaan, kun asiat sujuivat hyvin.
Jumala käytti sinua siitä huolimatta, ei siksi, että olit sellainen kuin olit.
Jos pystyt nousemaan tuhkasta, palvelet Häntä paremmin, -
koska sinulla ei enää ole kiusausta luottaa omiin kykyihisi.
Tiedät, millainen olet omassa voimassasi ja keskityt siksi Herraan.
Sinä pystyt nousemaan ylös ja täyttämään Herran kutsun.
Charis-raamattukoulu on vuodesta 1994 lähettänyt maailmaan -
muutoksentekijöitä, kuten vuonna 2006 valmistunut Carol Odenwald.
Carol työskenteli ensin Coloradossa iltakoulun johtajana.
Nyt hän toimii uuden Hongkongin Charis-koulun johtajana.
Lisätietoja osoitteista www.awmi.net ja www.charisbiblecollege.org.
Charis-raamattukoulu on muuttanut ihmisiä ja maailmaa jo vuodesta 1994.
Palvelutyön koulutusohjelma auttaa raamattukoulustamme valmistuneita -
löytämään kutsunsa liike-elämässä, mediassa, lähetyksessä tai musiikissa.
Lähetyskoulu aloittaa toimintansa lukuvuonna 2012―2013 -
ja antaa opiskelijoille mahdollisuuden kokeilla lähetystyötä lähetyskentällä.
He oppivat selviämään vieraassa kulttuurissa kertoen evankeliumia.
Nettisivuillamme on lisää tietoa tästä kurssista, -
joka on tarjolla opiskelijoillemme.
Andrewin opetussarja Eliasta on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Eliasta" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös tilata kaikki nämä tuotteet "Opetusta Eliasta" -pakettina, -
johon kuuluu kirja, työkirja sekä opetus joko CD- tai DVD-muodossa.
Koko paketin listahinta on 42,50 puntaa, -
mutta tänään saat sen 26 punnalla.
Voit tilata tuotteet nettisivujemme kautta.
Opetussarjan neljäs osa kertoo Elian lankeemuksesta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Haluan kutsua teidät mukaan seminaariini Phoenixiin 2.―4.1.2013.
Tämä seminaari on erityinen, sillä tri Creflo Dollar puhuu siellä.
Olin juuri Atlantassa tämän ystäväni kanssa, ja meillä oli mukavaa.
Hän ymmärtää jotain evankeliumista.
Creflo opettaa kolmessa kokouksessa, minä neljässä.
Biltmore on viiden tähden hotelli, jossa huoneet maksavat 300 yöltä, -
mutta seminaarin yhteydessä saat huoneen 139 dollarilla / yö.
Voit yhdistää seminaarin myös lomailuun. Siitä tulee hieno juttu.
Oletko muutoksentekijä? Meillä on yhteistyökouluja eri puolilla maailmaa.
Sama totuus, joka vapauttaa Englannin-koulussamme, -
vapauttaa myös mm. Belfastissa, Pietarissa ja Amsterdamissa.
Nettisivuiltamme tai palvelunumerostamme saat tietoa -
kaikista yhteistyökouluistamme.
Muuta elämäsi ja muuta maailma.
MUUTA ELÄMÄSI. MUUTA MAAILMA.
Suomennos: Anni Lähteenmäki